Document ID: 32012R0709

32012R0709
L 208/2
SLUŽBENI LIST EUROPSKE UNIJE
02.08.2012.
PROVEDBENA UREDBA VIJEĆA (EU) br. 709/2012
od 2. kolovoza 2012.
o provedbi Uredbe (EU) br. 267/2012 o mjerama ograničavanja protiv Irana
VIJEĆE EUROPSKE UNIJE,
uzimajući u obzir Ugovor o funkcioniranju Europske unije,
uzimajući u obzir Uredbu (EU) br. 267/2012 (1), a posebno njezin članak 46. stavke 1. i 2.,
budući da:
(1)
Vijeće je 23. ožujka 2012. donijelo Uredbu (EU) br. 267/2012.
(2)
Vijeće smatra da bi određene osobe trebalo ukloniti s popisa fizičkih i pravnih osoba, subjekata i tijela koji podliježu mjerama ograničavanja iz Priloga IX. Uredbi (EU) br. 267/2012 i da bi unose u vezi s određenim subjektima trebalo izmijeniti.
(3)
Nakon odluke Odbora Vijeća sigurnosti Ujedinjenih naroda (VSUN) osnovanog na temelju Rezolucije VSUN-a 1737 (2006.) dvije osobe i jedan subjekt bi trebalo ukloniti s popisa određenog u Prilogu IX. Uredbi (EU) br. 267/2012 i uključiti na popis fizičkih i pravnih osoba, subjekata i tijela koji podliježu mjerama ograničavanja iz Priloga VIII. toj Uredbi.
(4)
Stoga bi trebalo na odgovarajući način izmijeniti popise iz priloga VIII. i IX. Uredbi (EU) br. 267/2012.
(5)
Kako bi se osigurala učinkovitost mjera predviđenih ovom Uredbom, ona bi trebala stupiti na snagu na dan objave,
DONIJELO JE OVU UREDBU:
Članak 1.
Osobe navedene u Prilogu I. ovoj Uredbi brišu se s popisa iz Priloga IX. Uredbi (EU) br. 267/2012.
Članak 2.
U Prilogu IX. Uredbi (EU) br. 267/2012, unosi za subjekte iz Priloga II. ovoj Uredbi zamjenjuju se unosima iz Priloga II. ovoj Uredbi.
Članak 3.
Osobe i subjekti navedeni u Prilogu III. ovoj Uredbi brišu se s popisa iz Priloga IX. Uredbi (EU) br. 267/2012 i dodaju se popisu iz Priloga VIII. Uredbi (EU) br. 267/2012, kako je izmijenjena unosima iz Priloga III. ovoj Uredbi.
Članak 4.
Ova Uredba stupa na snagu na dan objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 2. kolovoza 2012.

Labels: 18
5